13. maj 2025

LRT

**Info., retningslinjer og gode råd til stadeholdere ved Jul i Den Gamle By 2025.**

**Retningslinjer**

1. Varelager, opsætning og skilte skal godkendes af Den Gamle By. Stadeholder bedes rette sig efter anvisninger fra Programafdelingens ansvarlige på dagen.
2. Ved salg af fødevarer skal du selv sørge for godkendelse og korrekt mærkning inden stadepladsen åbner. Kontrolrapport med smiley skal være synlig.

1. Du er forpligtet til at holde din stadeplads åbnet i hele den periode, der er indgået kontrakt om. Lukkes og nedpakkes før tid kan aftalen om stadeplads ophæves af Den Gamle By.
2. Aftalen om stadeplads kan ikke overdrages til andre.

1. Der må ikke medbringes duge, varmeblæsere, tændes levende lys, ryges eller medbringes dyr på stadepladserne.
2. Den Gamle By påtager sig ikke ansvar for evt. ødelagte eller stjålne varer, hvad enten det skyldes publikum eller vejr og vind. Det gælder også varer, som opbevares på museets område (f.eks. på/ved stader) mellem markedsdagene. Du sørger selv for evt. forsikring.
3. Du sørger selv for mad og drikke. Der må ikke medtages elkedler eller lign. på staderne, da vi har begrænset el-kapacitet.
4. Der er plads til én salgsperson og max 1 hjælpere ved hvert stade.

**Information og gode råd**

1. Det bør prioriteres, at en andel af dine varer er juleprægede og at en andel er rettet mod museets mange besøgende børn.

1. Den Gamle By stiller 3 træboder til rådighed. Læs mere om boderne i Invitationsskrivelsen.
2. Træboderne er forsynet med hængelås, så man kan lade sine varer stå fra dag til dag.
3. Biler må ikke være på museumsområdet i åbningstiden. Den Gamle Bys åbningstider fra 14. november til 21. december er kl. 10-17

5. Det er muligt at køre ind med varer mellem kl. 8.00-9.30.

Ind- og udkørsel skal ske gennem den røde port ved Festpladsen. Benyt nedkørslen fra møllen i Botanisk Have. Overhold venligst udkørselstidspunktet kl. 9.30, da biler skal være væk fra museumsområdet senest ½ time før åbningstid. På dette tidspunkt lukkes portene.

6. Der er indført betalingsparkering i gaderne rundt om Den Gamle By, så husk at orientere jer om de forskellige muligheder.